পুজোতেও বৃষ্টি! কী বলছে আবহাওয়া দফতর

ওয়েব ডেস্ক : সূচনা হয়েছে দেবী পক্ষের। আর কিছুদিনের মধ্যে শুরু হয়ে যাবে বাঙালির প্রিয় দুর্গা পুজো (Durga puja)। কিন্তু তার মধ্যে বৃষ্টির (Rain) সম্ভাবনা আশঙ্কার সৃষ্টি করছে। দেখে নেওয়া যাক সোমবার থেকে শুরু হওয়া নতুন সপ্তাহে কেন থাকবে বাংলার আবহাওয়া।

আবহাওয়া দফতর সূত্রে খবর, ঝড়বৃষ্টির পরিস্থিতি আরও কিছুদিন চলবে। কলকাতা (Kolkata) সহ দক্ষিণবঙ্গে একাধিক জেলায় বৃষ্টির সম্ভাবনা রয়েছে। আগামী বুধবার পর্যন্ত বিক্ষিপ্ত বৃষ্টিপাতের (Rain) সম্ভাবনা রয়েছে। কলকাতা সহ উপকূলবর্তী এলাকাগুলিতে বৃষ্টির সম্ভাবনা রয়েছে। পাশাপাশি ৩০-৪০ কিলোমিটার বেগে বইতে পারে ঝোড়ো হাওয়া। অন্যদিকে সোমবার ও মঙ্গলবার দক্ষিণ ২৪ পরগনা, পূর্ব মেদিনীপুর এবং পশ্চিম মেদিনীপুরে ভারী বৃষ্টি হতে পারে। বাকি জেলাগুলিতেও বৃষ্টির সম্ভাবনা রয়েছে।

আরও খবর : কলকাতায় নতুন ভাইরাসের প্রকোপ! আক্রন্ত হচ্ছে শিশুরা

সোমবার কলকাতায় বিক্ষিপ্ত ভাবে বজ্রবিদ্যুৎ সহ বৃষ্টির (Rain) সম্ভাবনা রয়েছে। যা বুধবার পর্যন্ত টলবে। আজ শহরের সর্বোচ্চ তাপমাত্রা থাকবে ৩৩ ডিগ্রি সেলসিয়াস ও সর্বনিম্ন তাপমাত্রা থাকবে ২৮ ডিগ্রি সেলসিয়াসের কাছাকাছি। দক্ষিণবঙ্গের পাশাপাশি উত্তরবঙ্গেও (North Bengal) সোমবার বৃষ্টির সম্ভাবনা রয়েছে। এদিন পার্বত্য এলাকা, মালদহ ও দিনাজপুরেও বৃষ্টির সম্ভাবনা রয়েছে। মাঝে কিছুটা বৃষ্টি কমার সম্ভাবনা রয়েছে। কিন্তু তার পর সপ্তাহান্তে আবার বৃষ্টি বাড়তে পারে উত্তরবঙ্গে।

পুজোর মুখে কেমন থাকবে আবহাওয়া

আবহাওয়া দফতর সূত্রে খবর, উত্তর আন্দামান সাগর ও সংলগ্ন মায়ানমার উপকূলে একটি ঘূর্ণাবর্ত তৈরি হয়েছে। যা সোমবার বঙ্গোপসাগরে পৌঁছবে। যার ফলে উত্তর-পূর্ব বঙ্গোপসাগরে নিম্নচাপ সৃষ্টি হওয়ার সম্ভাবনা রয়েছে। যা পঞ্চমীতে ওড়িশা-অন্ধ্র হয়ে স্থলভাগে ঢুকবে। এর ফলে বাংলায় বৃষ্টির সম্ভাবনা রয়েছে। নবমী থেকে রাজ্যে বৃষ্টি বাড়ার সম্ভাবনা রয়েছে।